Queremos recordar a los usuarios del ferrocarril que los responsables de los paros programaos pa los díis 1, 4, 5, 7, 8, 11 y 12 d’ochobre nun son otros que l’alministración de la empresa pública RENFE, que ta poniendo en seriu peligru los puestos de trabayu del personal ferroviario, y el futuru del serviciu públicu de transporte per ferrocarril.
#000000
¡Pola defensa de los servicios públicos!
#000001
La Conseyería defenderá na Conferencia Sectorial d’Educación (Conceyu del Ministeriu Educción coles Conseyeríes d’Educación de tolos territorios) del martes 31 de marzu, que les oposiciones de Secundaria, FP ya EOI s’aplacen pal cursu 2021 y les de Meestros pal 2022. El principal motivu que xustifica esta posición ye la crisis sanitaria que tamos sufriendo asegurando asina la salú del profesoráu y la población. Defenderá tamién la coordinación ente toles Comunidaes a la hora de determinar la mesma fecha pa la so celebración. Esta fecha ye la definitiva pa resolver la fecha celebración les oposiones.
#000002
Amás de la propuesta de l’Alministración, ufiertemos la posibilidá de caltener les del Cuerpu de Maestros pal 2021 y axuntar les dos convocatories de Secundaria que queden nel 2022. anifestemos la nuestra total oposición a xuntar Maestros/es y Secundaria nel 2021, como ficieron otres organizaciones sindicales, por considerar qu’ello enriestraría dos años consecutivos pa Secundaria.
#000003
Demandemos a la Conseyería que tuviere en cuenta la sentencia del Tribunal de Xusticia de la Unión Europea a la hora de proponer midíes énte’l Ministeriu Educación pa la estabilización del profesoráu interino: prever la fixeza, camudar l’alcuerdu de personal interino o modificar l’accesu a la función docente tresformando les pruebes de la oposición en non eliminatories.
#000004
Comuniquemos el malestar de profesoráu pola falta claridá nes instrucciones sobre evaluación y les variaes interpretaciones qu’ésti ta faciendo d’elles.
#000005
Pa solucionar esti problema, la Conseyería aconceyará la semana viniente coles direcciones de los centros pa esclariar lo relativo al procesu evaluación nesta anormal situación y dictar a posteriori instrucciones más clares. De mano priorizarán Secundaria porque afecta a segundu de Bachilleratu y EBAU y, más alantre, siguirán con Educación Infantil y Primaria.
#000006
Nós propunximos que s’identificaren les necesidaes d’esti alumnáu y s’emprestaren equipos informáticos 2.0 de los que tán nes escueles. Tamién propunximos habilitar una partida presupuestaria pa financiar los gastos de les conexones a Internet del alumnáu. Plantegamos que, si nun se puen solucionar los problemes que xenera la fendedura dixital, se tenga en cuenta pa la evaluación final porque l’alumnáu nun pue acabar el cursu en desigualdá de condiciones yá que’l principiu d’equidá tien de guiar la educación.
#000008
Comunicaron que de momentu van cumpliendo los plazos y que creen que podrán publicar l’axudicación definitiva a mediaos de mayu.
#000009
El próximu martes día 31 vamos tener otru conceyu informativu cola Conseyería onde siguiremos afondando nestos temes y otros como: procesu de matriculación-escolarización, evaluación docente, sustituciones-convocatories personal interino, final de cursu o promoción-cambiu etapa educativa. Siguiremos informando y tresmitiendo les vuestres propuestes.
#000010
Avérase’l mes d’abril y con él el procesu de matriculación y almisión d’alumnáu nes nueses escueles. Ayeri, 4 de marzu, celebróse un plenu del Conseyu Escolar d’Asturies pa consultar a la comunidá educativa sobre’l “primer cambéu del Resolución de 26 de febreru de 2018, pola que s’aprueba’l procedimientu d’almisión del alumnáu en centros docentes non universitarios públicos y privaos concertaos del Principáu d’Asturies”.
#000011
Plantégase esi cambéu pa camudar los criterios y el protocolu d’almisión del alumnáu de Necesidaes Educatives Especiales nos centros asturianos, retrotrayendo l’almisión d’esti alumnáu a estadíos anteriores la resolución de febreru de 2018.
#000012
Col cambéu propuestu, va ser una comisión técnica la que va revisar los dictames d’escolarización propuestos polos/poles orientadores y va decidir qué recursos aplicar. Agora van revisase polo normal al rematar cada etapa educativa, retrasando asina l’aplicación de los apoyos.
#000014
Otru aspeutu a tener en cuenta pa refugar esti cambéu ye que facilita la derivación del alumnáu con Necesidaes Educatives Especiales a centros específicos d’Educación Especial o unidaes específques nos centros ordinarios, lo que contradiz los principios educativos recoyíos na llexislación vixente, principios como la inclusión educativa, normalización, equidá o integración social.
#000015
Llograr una educación que respete estos principios supón tener como oxetivu dar una respuesta educativa a la diversidá d’alumnáu que favoreza’l so máximu desenvolvimientu, y esanicie toles formes d’esclusión, desigualdá y vulnerabilidá, teniendo en cuenta un modelu coeducativu, dientro de redolaes segures, saludables, sostenibles y democráticos, nes que toles persones sían valoraes por igual.
#000016
En SUATEA, consideramos que nun ye afayadizu’l tratamientu de l’atención a la diversidá y la inclusión con cambeos parciales de reglamentos varios. Por ello, esiximos a la Conseyería d’Educación que regule por aciu un Decretu tolos aspeutos relativos a la inclusión, la equidá y l’ atención a la diversidá.
#000017
N’Uviéu a 5 de marzu de 2020
#000018
Año 2020: las violencias machistas siguen matando. [PDF]La Confederación Intersindical decimos NO al veto parental y SÍ a una educación libre e inclusiva, que defienda la igualdad y el respeto. [PDF]
#000020
Cada 21 de febreru celebramos el Día Internacional de la Llingua Materna. La idea de celebrar esti
día fue una iniciativa de Bangladesh. Aprobóse na Conferencia
Xeneral de la UNESCO de 1999 y festéxase en tol mundu dende
#000021
Les sociedaes multiculturales y plurillingües son una realidá cola que convivimos tolos díes nos nuestros pueblos, barrios, comunidaes o estaos. El respetu hacia la diversidá, la convivencia en paz de les persones, los pueblos y cultures son valores básicos de les sociedaes desarrollaes. Poro, l’usu de les nuestres llingües maternes na Educación con un enfoque plurillingüe y en condiciones d’igualdá curricular coles anguaño mayoritaries (inglés y castellán) ye un axioma y base d’una educación de calidá que respeta los derechos llingüísticos de los/les asturnianos/es. Constitúi esti enfoque plurillingüe y multicultural de la educación un finxu hacia’l que caminamos, pero del que mos queda muncho por percorrer p’algamalu.
#000023
Reconocer y promover les llingües maternes contribúi a construir un futuru ensin marxinación de persones, cultures, pueblos o sociedaes, un mundu más xustu, pacíficu y sostenible.
#000024
Nos últimos tiempos, danse una riestra d’ataques y agresiones a la escuela y al profesoráu que coeduca y que, poro, cumple la llei tal como ta prescrito. La situación creó alarma ente la comunidá educativa y un sentimientu de desprotección énte colectivos reaccionarios que tienen la capacidá económica de llevar a los xulgaos al profesoráu. La lexislación estatal d’obligáu cumplimientu al traviés de Lleis Orgániques, la lexislación autonómica, les distintes normatives de la Conseyería d’Educación, los currículos oficiales de cada nivel educativu, los resolvimientos internacionales d’organismos como la ONU, UNESCO, principios de Yogyakarta, etc. protexen al profesoráu pa que se lleve a la realidá d’aula la educación pa la igualdá y el respetu a la diversidá sexual. D’esta forma, magar nun se xeneralizó de manera sistemática la coeducación, esta ye obligatoria en cuantos documentos relativos a educación podamos atopar. El sindicatu SUATEA caracterízase por trabayar por una escuela coeducadora, como asina lo espón yá dende’l so propiu lema: “Escuela pública, laica, asturiana y coeducadora”. Por ello, esti sindicatu nun puede caltenese ayenu a la cultura del mieu que quieren imponer los sectores reaccionarios d’esta sociedá y qu’afecten directamente a la función docente del profesoráu. SUATEA alvierti del peligru que puede suponer el mieu a la desprotección en casu d’agresión por llevar la igualdá y la diversidá a l’aula; SUATEA va tar presente na defensa del profesoráu de la escuela pública que sía atacáu, afrelláu o amenaciáu por cumplir col so llabor docente na construcción d’una sociedá xusta, equitativa ya igualitaria. Los ataques de los sectores reaccionarios a la escuela pública y a la igualdá y a la diversidá nun son ciencia ficción, son yá una realidá. Estos sectores que se manifiesten en contra d’una convivencia pacífica ya igualitaria de la nuesa sociedá focalizaron los sos ataques, ente otros sectores profesionales, nel profesoráu y na escuela pública: denuncia del programa Skolae de Navarra énte’l Tribunal Cimeru de Xusticia de Navarra, denuncia a un IES d’Huelva por llevar la igualdá a les aules, denuncia a la Directora Xeneral d’Educación de Valladolid por unes charres de Cristina Almeida contra la violencia machista, el pin parental, los folletos de Hazte Oir que llegaron a los centros educativos, etc. Pretenden que retiremos d’un espaciu d’igualdá que creemos en delles aules con muncho esfuerzu y muncha formación. Dende SUATEA, consideramos imprescindible dotar al profesoráu de recursos y estratexes pa la so defensa en casu d’agresión. Por ello, publicamos esti compendiu de lexislación, normativa y documentación internacional, estatal y autonómica, pa que la escuela pública faiga valir los sos derechos d’igualdá, el so deber d’educar una sociedá igualitaria que prevenga les violencies machistes, la so esencia d’escuela equitativa y equilibradora de desigualdaes y el so calter d’universal ya integradora de toles realidaes.
#000026
Esixó esi cambéu, la declaración de nulidá del últimu párrafu del Apartáu V d’eses instrucciones por sentencia dictada pola Sala de lo Contencioso Alministrativu del Tribunal Cimeru de Xusticia del Principáu d’Asturies, al entender que cola actual redacción podría obligase a l’axudicación de places de calter voluntariu (itinerantes, medies xornaes, adultos, billingües...) a les persones con discapacidá. Cola nueva redacción, que va ser publicada nel BOPA, entendemos toles partes (sindicatos y Alministración) que se va evitar esi problema.
#000027
SUATEA aconceyó cola Conseyera d’Educación
#000028
Na mañana de güei, 21 d’ochobre, una representación de SUATEA aconceyó cola Conseyera d’Educación, Carmen Suárez. Nesta xunta billateral, de dos hores llargues de duración, fíxose-y entrega d’un dossier de 27 páxines con propuestes pa esti cursu. Nun clima que puede calificase de cordial, analizáronse los aspeutos que consideramos urxentes de cara a asitiar la problemática de la Escuela Pública asturiana.
#000029
Los temes trataos fueron múltiples, tomando aspeutos como les ratios d’alumnáu, xubilaciones, permisos y llicencies (permisu por asuntos particulares o “moscosos” y el permisu parcialmente retribuyíu o “añu sabáticu”), la problemática de llingua asturiana y gallego-asturianu, onde demandemos se cubrieren les places de profesoráu tovía vacantes, trabayar pola oficialidá cumpliendo puramente la Llei d’Usu, qu’obliga a ufiertar les nuestres llingües en tolos niveles educativos, y tamién la creación de la especialidá; tamién se presentaron propuestes sobre igualdá, coeducación y sobre derechos llaborales rellacionaos la maternidá y el permisu de lactancia.
#000030
Hai que destacardellos apartaos que consideramos relevantes, como’l referíu a les condiciones llaborales del profesoráu asturianu. Nesti ámbitu, encetóse’l grau de cumplimientu del Alcuerdu referíu a les 18 hores lectives en Secundaria. Énte la denuncia d’un importante nivel d’incumplimientu de roblar, la Sra. conseyera comprometer a percanciar datos concretos sobro l’asuntu. Reclamamos, como asuntu prioritariu pa esti cursu, l’amenorgamientu de la xornada llectiva del Cuerpu de Maestros a 23 hores. Igualmente plantegamos que s’abriere la negociación pal amenorgamientu d’hores lectives, ensin merma retributiva, del profesoráu con más de 55 años, como asocedena mayor parte de les CCAA.
#000031
Con respeuto de la situación del profesoráu interín,
dende SUATEA tresmitimos la necesidád’axustar un nuevu alcuerdu de
profesoráu interín. El que ta anguaño a valir, robláu por Anpe y UXT,
discrimina a esti colectivu respectu al d’otres CCAA, cuidao que fomenta
la rotación nel empléu y nun garantiza la estabilidá. Tamién fiximos
munches propuestes sobro oposiciones y les bases de la convocatoria.
#000032
No que cinca a la situación salarial, tratóse la
homologación retributiva con respeuto al restu de Comunidaes autónomes.
El profesoráu sufrió dende’l 2010 una devaluación salarial constante que
supera’l 16%. Amás, l’análisis comparativu con otros territorios asitia
al profesoráu asturianu a lo último en salarios. Dende SUATEA propunximos una xubida salarial llineal en forma de complementu autonómicu pa tol profesoráu.
#000033
En toes estes cuestiones creemos que primó’l diálogu francu y fluyíu
en caúna de les partes. Observemos interés y cierta receptividá énte
delles de les nueses propuestes, anque, a la vez, tresmitiósenos que
cualesquier posible cambéu ta suxetu siempres a les llendes marcaes
poles posibilidaes presupuestaries. En SUATEA pensamos qu’hai que facer
un esfuerzu por empezar a romper cola inercia de cursos anteriores,
marcaos polos retayos y el retrocesu nes condiciones llaborales del
#000034
La nuesa compañera Marian Moreno recibió esti vienres el premiu de la Unesco d’Educación de les Neñes y les Muyeres como parte del equipu redactor del programa educativu n’igualdá SKOLAE, aplicáu en Navarra y que foi denunciáu por colectivos conservadores. Foi la presidenta de Navarra, María Chivite, quien recoyó’l galardón nun actu en París. El programa busca «prevenir la violencia contra muyeres y neñes».Reseñes de prensa y radio:Cadena serEl ComercioNoticias de Navarra
#000036
Nel informe sobro l’Estáu del Sistema Educativu Asturianu 2016/17 aprobáronse les propuestes de meyora presentaes por SUATEA que podéis ver EQUÍ. Amás de la importancia del conteníu de les propuestes, cumpliendo col nuesu compromisu d’empléu del asturianu presentémosles nesti idioma y gracies a ello apaecen asina, amás d’en castellán, nel informe. Ye la primer vegada que’l Conseyu Escolar del Principáu d’Asturies emplega’l nuesu idioma.
#000037
SUATEA, como miembru de la Confederación de STEs Intersindical participó nel postreru Plenu de la Confederación Intersindical (celebráu esti mes de xunu) onde presentó y fueron aprobaes estos trés resolvimientos que pensamos son d’interés y que podéis consultar y compartir :
#000038
Establecimiento de un máximo de horas lectivas para el curso 2019/20 en todas las comunidades autónomas.
#000039
No al blindaje del franquismo por el Tribunal Supremo por dignidad, memoria y justicia .
#000041
La documentación tendrá d’apurrise’l vienres 1 de setiembre de 2017, nel actu de toma de posesión.
#000043
Calendariu toma de posesión (doc)
Declaración de nun tar afectáu d’Incompatibilidá (doc)
Consetimiento consulta inexistencia delito sexuales (pdf)
#000044
Pola mor de tar en contautu habitual con menores pa desenvolver el so trabayu diariu, el personal docente ta mui bien incluyío nesta nueva esixencia normativa. Poro afitamos agora’l procedimientu p’apañar datos ya información respeuto del personal docente que yá ta nel exerciciu de la so actividá profesional. Nesti sentiu, nes convocatories selmanales de personal interín ya se fai’l procedimientu pa cumplir esti requisitu, enantes de la firma del nomamientu o contratu ya igualmente yá ta previstu’l procedimiento que se sigue nel casu de personal de nuevu ingresu pelos procedimientos selectivos.
#000045
Asina, estes instrucciones recueyen les actuaciones precises nos centros educativos pa garantizar el cumplimientu del requisitu d’acreitación de certificación negativa del Rexistru Central de delincuentes sexuales per parte del personal docente que yá s’alcuentra n’activo, marcando’l plazu hasta’l 20 de xunu pa facelo.
#000046
Procedimientos p’acreditar la certificación negativa
#000047
Establécense dos procedimientos básicos, a opción de cada trabayador:
– – Solicitú d’esta certificación negativa directamente pola persona comenenciuda nel Rexistru Central de Delincuentes Sexuales, que darréu va apurrir al Serviciu de Xestión Alministrativa d’esta Dirección Xeneral.
– – Autorización, col modelu axuntu establecíu al efeutu, a la Conseyería d’Educación y Cultura, pa que l’Alministración faiga la consulta directamente.
#000048
Equipos directivos de centros educativos
#000050
Los equipos directivos tendrán de collaborar nesti procedimientu responsabilizándose de treslladar los datos de tol personal docente del centru, con independencia de la so vinculación llaboral o funcionarial, a los documentos (fueyes Excel) que s’unviaron a los centros educativos por Boletín oficial (18 de mayu) de la Conseyería d’Educación y Cultura, siguiendo les instrucciones establecíes.
#000051
Pola mor de la importancia del cumplimientu d’esta normativa solicítase la máxima dilixencia na tramitación d’esti procedimientu.
#000052
Modelu de consentimientu (pdf editable)
Instrucciones pa profesoráu y centros educativos (pdf)
#000053
Énte estos fechos, desiximos al estáu colombianu:
#000055
Adelantar les investigaciones y acciones llegales necesaries pa determinar los responsables intelectuales y materiales de los fechos.
#000056
Garantíes pal exerciciu del trabayu social y políticu que faen les organizaciones sociales, polítiques y populares del país.
#000057
A la opinión pública nacional y internacional, a los Organismos de protección y defensa de los Derechos Humanos y del Derechu Internacional Humanitariu, a toles organizaciones y persones a pronunciase solidariamente énte estos fechos y se-y desixa al estáu colombianu dar respuesta efectiva a esti y al restu de los crímenes que siguen impunes.
#000058
Uviéu 23 de xineru del 2015
#000059
Nesti marcu, Europa Laica estableció, dende’l 2012, la fecha del 9 d’avientu de cada añu, como’l de la commemoración d’esti día, al que se van axuntando organizaciones laicistes y de llibrepensamientu de tol mundiu.
#000060
La razón que nos llevó a señalar esta fecha tien el so orixe na correspondiente del 9 d’avientu de 1905 cuando se proclama la llei francesa de “Separación del Estáu de les relixones” que supunxo un fitu mundial nesti tarrén, siguiendo’l camín de la Declaración de los “Derechos del Home y del Ciudadanu” de 1789. Pero, amás d’ello, la fecha escoyida tien, nel nuestru país, l’altu valor simbólicu y de reconocimientu a la fecha del 9 d’avientu de 1931, de proclamación de la Constitución de la II República española, que suponxo una llei de lleis de claru calter laicista (la primera y más clara d’estes característiques a nivel mundial) na sienda de la llei francesa y superando constituciones laicistesllatinoamericanes. El reconocimientu de la Llibertá de Conciencia nesta Constitución foi incluso anterior al que posteriormente s’estableció, 17 años más tarde, na “Declaración Universal de los Derechos Humanos” de 1948 (10 d’avientu), siendo’l día 9, viéspora d’esta conmemoración a nivel mundial.
#000061
Martes, 9 d’avientu, a les 19 hores
Salón d’Actos de la Facultá de Ciencies del Trabayu.
#000065
Dende l’añu 2003, fecha d’inauguración en Xixón de la primer escuela d’estes característiques, esta rede foi medrando nos conceyos, mandándose pa ello de convenios de collaboración col Principáu d’Asturies.
#000066
El prestixu, la calidá, la so contribución a la conciliación de la vida familiar y llaboral y el so calter educativu son elementos claves que faen qu’esta rede se caltenga, aumente y tenga una gran aceptación y demanda ente les families y ente la población.
#000067
Les families usuaries y la población, en xeneral, queremos qu’esti serviciu se consolide, se meyore y se garantice la so prestación dende’l sistema públicu, debiendo reconocese’l so calter educativu y de baldre. Por ello, REIVINDICAMOS:
#000068
Les Escueles Infantiles de 0 a 3 años tienen que tar integraes xunto con tol so personal nel sistema educativu públicu, como’l primer ciclu de la etapa d’educación infantil, tal y como establez la Llei Orgánica d’Educación.
Esta etapa tien que ser reconocida como educativa, pública y de baldre y desenrollase, pasu ente pasu, al mesmu nivel qu’anguaño tien la etapa de 3 a 6 años.
L’actual Rede d’Escueles Infantiles tien que s’integrar na Conseyería d’Educación del Principáu d’Asturies, como etapa educativa y coo garantía del so calter públicu y de baldre.
Tienen qu’establecese ratios afayadizos ente’l númberu de neños y neñes y d’educadores, teniendo que s’algamar l’oxetivu “pareya educativa” en cada unidá.
#000069
Descargar manifiestu de recoyida de firmes.
#000070
Descargar cartel convocatoria de la concentración del día 9 d’avientu del 2014
#000071
Esti cursu, estudiantes de delles localidaes asturianes viéronse privaos del tresporte escolar p’acudir a los sos centros d’estudiu. Una consecuencia más de los recortes que ta sofriendo la educación pública.
#000072
En Fano, un alumnu de 1u. de la ESO ten que caminar 1’3km per una carretera peligrosa, ensin arcén y con poca visibilidad, pa llegar a la parada. En Colunga, son dos les alumnes que nun pueden asistir al instituto pola falta de tresporte escolar, y en Quintes la supresión d’una parada dexó ensin tresporte a nueve escolares.
#000073
L’actitú de la Conseyería d’Educación, y el so absolutu despreciu poles necesidaes d’estos compañeros y compañeres, ignorando les sos demandes, ta acarriando una situación insostenible, que perxudica enforma’l so derechu a una educación pública de cálida. Por esti motivu, estos compañeros y les sos familias dicen que yá valió y deciden movilizase, col apoyu de la Federación de Padres y Madres de Xixón, el Movimientu Social pola Escuela Pública, SUATEA y el Sindicatu d’Estudiantes.
#000074
Solidarízate’l próximu xueves 27 de payares participando de les movilizaciones.
#000075
La Estaya d’Educación y la Estaya de Families de la FELGTB organicen esti espaciu onde docentes, educadores, psicólogos, trabayadores sociales, asina como otros perfiles profesionales, families, activistes,... va poder conocer ferramientes, recursos y estratexes pa educar na diversidá sexual y de xéneru, prevenir l’acosu escolar y educar nel respetu y na igualdá, tanto dende la educación formal como dende la non formal.
#000076
Va celebrase del 21 al 23 de payares en Madrid (España), si quies conocer más d’estes xornaes o realizar la inscrición puedes facelo nestes señes: 
#000077
L’informe asoleyáu por UNICEF va pocos díes xunce la falta d’inversión educativo de dellos países- agospiándose na escusa de la crisis- cola situación de probeza na que s’alcuentren millones de neños y neñes. El nuestru país ye de los que más empioró dende l’entamu de lo que llamen crisis. Cerca de tres millones de neños y neñes tán per embaxo del umbral de la probeza nel estáu, con un incrementu de 800.000 ente 2008 y 2012.
#000078
Nesi estudiu muéstrase cómo la falta de polítiques sociales y educatives ta influyendo nel sector más vulnerable de la nuestra sociedá. Ye una demostración de dalgo que dende SUATEA tenemos mui claro: la reducción de la inversión educativo por parte de les Alministraciones estatal y autonómica tien como consecuencia desaxerar la situación de desamparu de millones de neños y neñes. La falta de gastu n’educación pública conlleva un agravamientu de la situación d’esti alumnáu.
#000079
Asturies nun ye na islla de bienestar pa miles de neñes y neños. Munches families viéronse privaes na nuestra Comunidá de lo más necesario. La falta de recursos d’estes families pon en peligru la situación de los sos fíos y fíes, un peligru que fae que los que s’alcuentren nesta situación tengan cada vez más difícil salir d’ella. Ensin recursos, ensin polítiques educatives compensatories, la salida ye imposible. Por ello, los centros educativos deberíen ser a torgar y compensar eses situaciones qu’afecten a la parte más vulnerable de la sociedá. Una educación pública de baldré de verdá, incluyendo tolos servicios complementarios debería ser una realidá.
#000080
Los apoyos educativos, la posibilidá de compensar rialmente les situaciones nomaes, l’atención a la diversidá, son incompatibles colos recortes que tamos sofriendo y que menguaron la inversión público n’educación, pasando nel 2008 d’un 5’1% del PIB a un 4’3% nel 2012. Pero n’Asturies, pesie a los discursos de la Conseyera d’Educación en favor del Enseñu Públicu la realidá ye que los centros educativos cada vuelta cuenten con menos docentes pa desenvolver más trabayu. Que los apoyos queden febles, que’l profesoráu, percargáu de trabayu, nun ye quien a realizar una atención individualizada.
#000081
Ye necesariu un cambéu radical nes polítiques educatives, tamién n’Asturies. Y nun son de recibu declaraciones como les feches pola Conseyera d’Educación nel sen de qu’hai qu’establecer númerus clausus na Universidá pa quien quiera ser docente.
#000082
Cuando hai unes 500 xubilaciones añales, si’l nuestru sistema nun ye a asumir al alumnáu de la Facultá d’Educación, hai que dicir que güei los centros educativos tán nuna situación de precaridá que dificulta’l trabayu col alumnáu. Un terciu de la plantiya cambia tolos años. Casi 1000 docentes interinos trabayen a media xornada, cuando los centros demándenlos a xornada completa. Menguó’l númberu de docentes en total, al tiempu qu’aumentó l’alumnáu y esti tien cada vez más necesidaes.
#000083
Creyemos que nesti país nun sobren docentes, sinon que falten. Y n’Asturies la conseyera puede, si quier, baxar la carga horaria d’un profesoráu que nun puede desenrollar la so xera; puede reducir el númberu d’alumnos y alumnes a los qu’atiende cada docente; puede dotar a los centros educativos pa que faigan por compensar les desigualdaes qu’afecten a la nuestra infancia.
#000084
Nun sobren docentes nin aspirantes a docentes. Sobren los que marafundien les perres públiques y los que favorecen la privatización del sistema educativu, manteniendo los conciertos, creando consorcios como’l d’Educación infantil de 0 a 3 años, privando al alumnáu y a los centros del profesoráu necesariu pa formar ciudadanos y ciudadanes n’igualdá de derechos.
#000085
El día enantes, xueves 23 d’ochobre, nel Campus de Santullano van desarrollase delles meses temátiques nes que se va aldericar sobre como afecten a la ciudadanía les polítiques neolliberales que se tán aplicando nel estáu. Na mesa que va analizar la situación del enseñu públicu va cuntar cola presencia de la nuestra compañera Beatriz Quirós, presidenta de la Xunta de Personal Docente d’Asturies y miembro del Conseyu Escolar del Estáu.
#000088
Esti pasáu fin de selmana celebróse’n Fuenlabrada (Madrid) el II Congresu “Una escuela de toos/es para toos/es”, entamáu pola Plataforma Estatal pola Escuela Pública, a la que pertenez SUATEA-STEs-i.
#000091
aprobación que s’enmarca na celebración del Día Internacional contra la homofobia y la transfobia.
#000093
Concreción de dalgunos elementos del impactu demoledor de la LOMCE nes plantiyes del profesoráu nos diferentes niveles de la educación pública.
#000098
1. La LOMCE nun menta en nengún momentu la etapa de 0 a 3 años. La LOE fala de la Educación Infantil como una etapa única de 0 a 6 años. Hai que recordar que’l Programa INFANCIA (de cooperación del MEC colos territorios) eliminóse. Los neños y neñes hasta los tres años NUN EXISTEN pal sistema educativu diseñáu na LOMCE.
2. La educación básica y obligatoria na LOMCE llega dende 1o de Primaria hasta 4o de la ESO y la FP Básica. La educación infantil de 3 a 6 años tien calter voluntariu. La LOE afirmaba que les Alministraciones públiques promoverán una medría progresiva de la ufierta de places públiques nel primer ciclu. La LOMCE non sólo lo considera una educación de calter voluntariu, sinón que fala en xeneral de places (ensin considerales públiques). La LOMCE desfáise d’esta responsabilidá. Abandona’l segundu ciclu de la educación infantil qu’ensin dulda dirá privatizándose adulces. La etapa infantil quedará acutada pa quien puea pagala. ¿Qué va pasar col profesoráu d’esta etapa educativa? La respuesta paez evidente.
#000099
1. La Educación artística pasa a ser un área optativa. Eliminen Educación pa la ciudadanía y ponen Relixón o Valores sociales y cívicos. La Llingua Asturiana solo cabe nel bloque d’asignatures de llibre configuración autonómica, quedando nel aire la continuidá de la so presencia curricular tal y como la conocemos anguaño.
Independientemente de la valoración sobre’l despreciu a determinaes áries, produzse un baille d’asignatures y de la so carga llectiva cola correspondiente incidencia na plantiya del profesoráu.
2. Nesta Etapa parafítense en que la ufierta educativa será fecha poles Alministraciones educatives o polos centros docentes. N’abstracto, ensin especificar el calter públicu. ¿Qué va pasar col profesoráu que sobre nesta etapa porque una parte de la ufierta se cubra per parte d’axentes privaos?
3. La LOMCE nun prevé planes específicos de meyora pal alumnáu, sinón que diz: “l’Alministración educativa podrá poner planes de meyora, si...”. Esto va suponer, dau l’afogamientu presupuestariu de les CCAA, que difícilmente podrán ponese planes de meyora específicos pal alumnáu. Amás, dexa en manes de los equipos educativos les midíes pertinentes a tomar.
4. El profesoráu que fai xera d’apoyu y refuerzu nos centros educativos tamién ta en peligru asina como’l profesoráu más directamente venceyáu cola atención a la diversidá educativa.
#000100
1.– Xunten los bachilleratos d’Humanidaes y Ciencies Sociales nunu solu colo que conlleva en reducción d’horariu y polo tanto de profesoráu. A última hora metieron les matemátiques nel bloque de Ciencies Sociales lo qu’amuesa la improvisación y falta de seriedá a la d’ellaborar esta Llei.
2.- L’alumnáu que pue acceder al Bachillerato ye’l que cursó en 4o de la ESO l’itinerariu d’enseñances académiques y superó la reválida. Nun ye abondo aprobar toles materies del cursu. La introducción de los itinerarios en 4o de la ESO seguirá teniendo consecuencies nel profesoráu. D’un llau, namás un pequeñu númberu de docentes impartirá’l Bachilleratu. El númberu d’alumnos/es será menor. El Bachilleratu tará reserváu a un alumnáu “privilexáu” que foi a superar una carrera d’estorbises. El sistema educativo diseñáu na LOMCE nun pretende atayar les desigualdaes sociales, nun plantega programes y mecanismos compensadores d’eses desigualdaes. La mayoría de los que cursaben hasta agora’l Bachilleratu desviaránse al itinerariu d’enseñances aplicaes (pa siguir la vía de la FP) y un gran númberu a la FP Básica. Serán necesarios menos docentes en Bachillerato pa menos alumnáu. ¿Qué pasará colos docentes que nun quepan nos Bachilleratos?.
3.- Hai una modificación d’asignatures mui importante. Nes materies optatives apaecen 13 materies, ente les que l’alumnáu ha d’elegir polo menos 2 y como máximo 3 asignatures. Delles d’eses materies yeren obligatorias pa tol alumnáu que cursara Bachilleratu, como por exemplu Historia d’España y Filosofía. La Relixón ta incluyida ente eses 13 materies y na LOMCE diz que va regulase per parte de les Alministraciones educatives y la so ufierta dependerá de los centros. Muncho tememos que lo que se pretende ye favorecer a la Ilesia Católica y la Conferencia Episcopal poniendo en competencia la materia de Relixón cola que se garanticen notes altes frente a otres materies “fuertes” y que necesiten estudiu, de forma que la matrícula que güei ye prácticamente inexistente medre en desterciu de materies fundamentales na formación del alumnáu.
Hai que recordar otra vuelta que, amás, la posibilidá d’especialización de los centros provocará una modificación profunda de les asignatures que cada centro puea impartir y polo tanto perda de puestos de trabayu y despidos.
Tamién esti tipu d’especialización tendrá como consecuencia una modificación sustancial del réxime nel que se desenvolverá l’actividá docente: dependerá del director o directora la continuidá tanto d’una persona funcionaria como d’una interina. L’arbitrariedá y l’amiguismu sustituirán a criterios oxetivos nel accesu a los puestos de trabayu como yá ta empezando a pasar en determinaes comunidaes autónomes.
4.- Na introducción del estudiu yá amosamos la perda del calter públicu de la educación. En Bachilleratu, amás, permitiránse los conciertos educativos incluso pa los centros que segreguen al alumnáu en función del xéneru. Otra vuelta, como consecuencia lóxica de lo anterior, sobrará profesoráu.
#000104